Volodymyr Muntian

Volodymyr Fedorovytx Muntian (, , ; Kotovsk, 1946ko irailaren 14a – Kiev, 2025eko abenduaren 1a) sobietar eta ukrainar futbolaria eta futbol entrenatzailea izan zen.

Langile errumaniar baten eta ama ukrainar baten semea izan zen. Akrobazian lehiatzen hasi zen futbolera aldatu zen arte. 1965 eta 1977 artean Dinamo Kiev taldean jokatu zuen. Bera eta Oleg Blokhin dira Sobietar Batasuneko zazpi txapelketa irabazi dituzten jokalari bakarrak.

Muntyanek 49 partida jokatu zituen Sobietar Batasuneko futbol selekzio nazionalarekin 1968 eta 1976 artean. 1972ko Europako Futbol Txapelketan zilarrezko domina lortu zuen. Erretiroa hartu ondoren, beste talde batzuk eta Gineako futbol selekzioa entrenatzen aritu zen.

 Palmaresa 
Dinamo Kiev
 Europako Futbol Errekopa: 1975
 UEFAren Europako Superkopa: 1975
 Sobietar Batasuneko Futbol Liga (7): 1966, 1967, 1968, 1971, 1974, 1975, 1977
 Sobietar Batasuneko Futbol Kopa: 1966, 1974

Sobietar Batasuna
 Europako Futbol Txapelketa: 1972, txapeldunordea

Kategoria:Ukrainako futbolariak
Kategoria:Sobietar Batasuneko futbolariak
Kategoria:Futbol entrenatzaileak
Kategoria:Kieven hildakoak